Marco van Basten

**Markas van Bastenas** (g. 1964 m. spalio 31 d. Utrechte) – Olandijos vyrų futbolo rinktinės treneris, po Euro 2008 pasitraukęs iš šio posto.

Anksčiau buvo Amsterdamo Ajax ir AC Milan žaidėjas. Tai vienas geriausių praeito amžiaus devinto ir dešimto dešimtmečių puolėjas, kuris per savo karjerą pelnė 277 įvarčius. Van Basten buvo tris kartus (1988, 1989 ir 1992) išrinktas geriausiu Europos futbolininku ir vieną kartą (1992) FIFA Pasaulio metų žaidėju.

## Futbolininko karjera
Marco van Basten 1964 metais gimė Utrechte, kur, būdamas šešerių, pradėjo savo futbolininko karjerą. Van Basten pirmasis klubas buvo vietinė komanda EDO. Po metų jis perėjo į FC Utrecht. Praleidęs metus jis perėjo į Utrechto Elinkwijk, kur žaidė labai trumpai prieš pasirašant kontraktą su Ajax. Pirmą kartą Ajax gretose debiutavo 1982 m. balandį rungtynėse su NEC Nijmegen, kurios buvo laimėtos 5-0. Tose rungtynėse jis pasirodė po keitimo ir vienintelis žaidėjas, su kuriuo jis negalėjo konkuruoti, buvo Johan Cruijff. Marco tapo rezultatyviausiu Olandijos čempionato žaidėju 1984, 1985, 1986 ir 1987 metais, įmušęs 117 įvarčių per 112 rungtynių. Ryškiausiai jis blykstelėjo 1985/86 m. sezone Eredivisie per 26 rungtynes pelnęs 37 įvarčius, todėl tapo metų Europos auksinio batelio laimėtoju. UEFA taurių taurė 1986-1987 m. finale van Basten vėl blykstelėjo, kai pelnė įvartį prieš FC Lokomotive Leipzig. 1987 m. van Basten kartu su jo kraštiečiais Ruud Gullit ir Frank Rijkaard įsigijo Silvio Berlusconi savo klubui AC Milan. Pirmą sezoną Milan klube jis sužaidė tik 11 rungtynių, kadangi patyrė kulnies traumą. Nepaisant to van Basten pelnė 5 įvarčius Euro 88: tris prieš Anglija, pergalingą įvartį pusfinalyje prieš Vakarų Vokietija ir įspūdingo grožio įvartį finale prieš Tarybų Sąjunga, bei kartu su Olandijos rinktine laimėjo Europos futbolo čempionatą. Jis tapo turnyro rezultatyviausiu žaidėju, taip pat vieninteliu žaidėju įmušusiu daugiau kaip du įvarčius. Po tarptautinio turnyro van Basten turėjo puikų 1988/89 m. sezoną, kuomet įmušė 11 įvarčių Serie A, du iš jų padėjo Milan sutriuškinti Bukarešto „Steaua“ Europos taurės finale ir tapti geriausiu Europos futbolininku. 1989/90 m. sezone van Bastenas tapo rezultatyviausiu Serie A žaidėju, o Milan apgynė Europos taurę finale įveikę Lisabonos „Benfica“. 1990 m. Pasaulio futbolo čempionate Olandijos rinktinė pasirodė silpnai ir antrame etape iškrito. 1990/91 m. sezonas Milan Italijoje susiklostė nesėkmingai, Italijos čempionatą laimėjo Sampdoria. Van Basten susipyko su Milan treneriu Arrigo Sacchi ir Berlusconi atleido pastarąjį. Klubo treneriu tapo Fabio Capello ir Milan tą sezoną nepralaimėjo nei vienų šalies čempionato rungtynių, o van Basten įmušė 25 įvarčius ir tapo Italijos čempionu. Tarptautinėje arenoje Olandija dalyvavo Euro 92 ir pasiekė pusfinalį, kuriame baudiniais pralaimėjo, o van Basten smūgiuotą baudinį atlaikė Peter Schmeichel. 1992 m. lapkritį, žaisdamas UEFA čempionų lygoje prieš IFK Göteborg, Marco pelnė 4 įvarčius, ko niekam iki tol nebuvo pavykę padaryti (2000 m. tai pavyko Simone Inzaghi, o 2004 m. Dado Pršo). 1992-93 metų sezone Milan komanda sužaidė 58 nepralaimėtų rungtynių atkarpą iš eilės. Van Basten to sezono pradžioje žaidė ypatingai gerai ir (taip pat kaip Johan Cruyff ir Michel Platini) trečią kartą buvo išrinktas metų Europos žaidėju, tačiau vėliau jam atsinaujino kulnies trauma. Van Basten po keletos operacijų prie Milan komandos prisijungė likus vos keletui namų rungtynių iki UEFA čempionų lygos finalo, kuriame jie pralaimėjo Olympique de Marseille. Tos finalinės rungtynės buvo paskutinės Van Basten rungtynės už Milan komandą. Jis praleido daugiau kaip 2 metus bandydamas grįžti į aikštelę, tačiau 1995 m. pareiškė savo kaip futbolininko pasitraukimą.

2006 m. kovo mėnesį San Siro stadione jis dalyvavo Demetrio Albertini padėkos rungtynėse ir pirmajame kėlinyje, prieš jį pakeičiant, įmušė įvartį. 2006 m. liepos 22 d. jis dalyvavo Jungtiniuose Arabų Emyratuose 11 metų Dennis Bergkamp rungtyniavimo Arsenal klube proga padėkos rungtynėse.

2007 m. kovo mėnesį Sky Sports Marco Van Basten išrinko į pirmą vietą geriausių žaidėjų, kurio karjera buvo priverstinai nutraukta.

## Trenerio karjera

Van Basten oficialiai paliko Milan 1995 ir pasitraukė iš futbolo, išdėstydamas, kad jis niekada nedirbs treneriu. Tačiau, jis persigalvojo ir pradėjo dirbti kartu su Karališkąja Nyderlandų Futbolo Asociacija (KNVB). Trenerio karjerą jis pradėjo nuo trenerio padėjėjo su antra Ajax komanda 2003-04, kuriai vadovavo jo ankstesnės komandos draugas John van 't Schip. 2004 m. liepos 29 d., Van Basten buvo įvardintas nauju Olandų rinktinės treneriu, o jo padėjėjas tapo van’t Schip.

Kaip treneris, jis netrukus buvo pripažintas kaip stiprių principų vyras. Van Basten neįtraukė į sudėtį nuolatinių žaidėjų tokių kaip Clarence Seedorf, Patrick Kluivert, Edgar Davids ir Roy Makaay ir atsarginį žaidėją Mark van Bommel, todėl, kad jis manė, kad jų geriausias žaidimas jau praėjo ir jie žaidžia prasčiau negu jis tikėjosi. Buvo taip pat paklausimų Van Basten pašaukti Dennis Bergkamp, kuris buvo pasitraukęs iš šalies rinktinės 6 metais anksčiau. Van Basten tada atskleidė žiniasklaidai, kad jis niekada neketino tai daryti nepaisant Bergkamp pasiruošimo.

Turbūt pirmą kartą per dešimtmečius, niekas iš „didelių trijų“ klubų (Ajax Amsterdam, PSV Eindhovenas, ir Feyenoord Roterdamas) neaprūpino žaidėjais šalies rinktinės pagrindo. Vietoj to praskynė kelią atvykėliams iš AZ Alkmaar, tokiems žaidėjams kaip Denny Landzaat, Barry Opdam, Barry van Galen, Ron Vlaar, Jan Kromkamp ir Joris Mathijsen. Kiti nepaskelbti pasirinkimai buvo Khalid Boulahrouz, Hedwiges Maduro, Ryan Babel ir Romeo Castelen. Van Basten taip pat norėjo įtraukti Dramblio Kaulo Kranto puolėją Salomon Kalou, bet jam tai nepavyko, kadangi Kalou negavo Olandijos pilietybės ir galų gale priėmė Dramblio Kaulo Kranto pasiūlymą žaisti už jų rinktinę.

Marco vadovaujant, Olandijos rinktinė nei karto nepralaimėjo Pasaulio čempionato atrankos turnyre grupėje ir FIFA Pasaulio čempionato grupių stadijoje, bet iškrito po pralaimėjimo 1-0 Portugalijai aštuntfinalyje. Van Basten buvo smarkiai kritikuotas už tai, kad jis leido žaisti Dirk Kuyt, kuris per turnyrą nepelnė nei vieno įvarčio, o neišleido Ruud van Nistelrooy (kuris buvo įmušęs dvidešimt aštuonis įvarčius už Olandijos rinktinę prieš šį turnyrą).

2006 m. lapkritį, Van Basten pakvietė į rinktinę Milano saugą Clarence Seedorf draugiškam mačui prieš Angliją Amsterdamo Arenoje. 2007 m. gegužę Van Basten paskelbė, kad nori susigrąžinti į rinktinę Madrido Real puolėją Ruud van Nistelrooy, kuris anksčiau pareiškė, kad niekada nežais Olandijos nacionalinėje rinktinėje, kol jai vadovaus Van Basten.

Van Basten turėjo sutartį su Olandijos rinktine iki 2008 m. Olandijos futbolo asociacija pareiškė norą pratęsti šią sutartį iki 2010 m. Pasaulio futbolo čempionato į PAR atrankai, tačiau Van Basten jau 2008 m. vasario 22 d. buvo pasirašęs ketverių metų sutartį su Ajax, pradedant dirbti nuo 2008 liepos 1 d. Jo paskutinis turnyras su Olandijos rinktine buvo Euro 2008, kurio ketvirtfinalyje jie pralaimėjo Guus Hiddink vadovaujamai Rusijos rinktinei. Po Euro 2008 Van Basten tapo Ajax treneriu.

## Dalyvavimas čempionatuose

|}

## Pasiekimai

### Klubiniai pasiekimai
**[[AFC Ajax|Ajax Amsterdam]]**
* **[[UEFA Taurių laimėtojų taurė]]**
** **Laimėtojas (1):** 1987
* **[[Eredivisie|Olandijos čempionatas]]**
** **Laimėtojas (3):** 1982, 1983, 1985
* **[[Nyderlandų futbolo taurė]]**
** **Laimėtojas (3):** 1983, 1986, 1987

**[[A.C. Milan]]**
* **Europos taurė** (dabar vadinama: UEFA Čempionų lyga)
** **Laimėtojas (2):** 1989, 1990
* **[[Tarpžemyninė taurė]]**
** **Laimėtojas (2):** 1989, 1990
* **[[Europos super taurė]]**
** ** Laimėtojas (2):** 1989, 1990
* **[[Serie A]]**
** ** Laimėtojas (3):** 1987–1988, 1991–1992, 1992–1993
* **[[Italijos futbolo supertaurė]]**
** ** Laimėtojas (3):** 1988, 1992, 1993

### Rinktinės pasiekimai
* **[[Europos futbolo čempionatas]]
** ** Laimėtojas (1):** [[VIII Europos futbolo čempionatas|1988]]

=== Asmeniniai pasiekimai ===
* **FIFA Pasaulio metų žaidėjas:** 1992
* **Žurnalo ”World Soccer” metų žaidėjas:** 1988, 1992
* **UEFA geriausias metų žaidėjas:** 1989, 1990, 1992
* **IFFHS geriausias metų žaidėjas:** 1988, 1989, 1990
* **Onze d'Or:** 1988, 1989
* **Onze d’Argent:** 1987, 1992
* **Bravo apdovanojimas:** 1987
* ** Europos futbolo čempionato 1988 Rezultatyviausias žaidėjas (5 įvarčiai)
* **[[Ballon d'Or|Europos metų futbolininkas]]:** 1988, 1989, 1992
* **[[Olandijos metų futbolininkas]]:** 1984–1985
* **[[FIFA 100]] (Geriausi esantys gyvi futbolininkai išrinkti [[Pelé]]):** 2004
* **[[Europos auksinis batelis|Europos auksinio batelio laimėtojas]]:** 1985–1986
* ** [[Europos sidabrinis batelis|Europos sidabrinio batelio laimėtojas]]:** 1983–1984
* **[[UEFA Čempionų lyga|Europos taurė]] rezultatyviausias žaidėjas:** 1989
* ** [[UEFA Čempionų lyga|Europos taurė]] antras pagal rezultatyvumą žaidėjas:** 1993
* **[[Eredivisie|Olandijos čempionatas]] rezultatyviausias žaidėjas:** 1983–1984, 1984–1985, 1985–1986, 1986–1987
* **[[Serie A]] rezultatyviausias žaidėjas:** 1989–1990, 1991–1992
* **[[Serie A]] antras pagal rezultatyvumą žaidėjas:** 1988–1989

## Išnašos

## Nuorodos
* 
* Marco van Basten fanų puslapis